CELEX: 32004L0088
Language: fi
Date: 2004-09-07 00:00:00
Title: Komission direktiivi 2004/88/EY, annettu 7 päivänä syyskuuta 2004, kosmeettisia valmisteita koskevan neuvoston direktiivin 76/768/ETY muuttamisesta sen liitteen III mukauttamiseksi tekniikan kehitykseen ETA:n kannalta merkityksellinen teksti

8.9.2004   
            
            
               FI
            
            
               Euroopan unionin virallinen lehti
            
            
               L 287/5
            
         
      KOMISSION DIREKTIIVI 2004/88/EY,
   annettu 7 päivänä syyskuuta 2004,
   kosmeettisia valmisteita koskevan neuvoston direktiivin 76/768/ETY muuttamisesta sen liitteen III mukauttamiseksi tekniikan kehitykseen
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY (1) ja erityisesti sen 8 artiklan 2 kohdan,
   on kuullut kosmetiikan ja kuluttajille tarkoitettujen muiden tuotteiden kuin elintarvikkeiden tiedekomiteaa,
   sekä katsoo seuraavaa:
   
               (1)
            
            
               Koska riskien arviointia ei ollut saatettu loppuun olemassa olevien aineiden vaarojen arvioinnista ja valvonnasta annetun neuvoston asetuksen (ETY) N:o 793/93 (2) mukaisesti, direktiivin 76/768/ETY liitteessä III olevan 2 osan myskiksyleeniä ja myskiketonia koskevien merkintöjen voimassaoloa jatkettiin 30 päivään syyskuuta 2004 saakka.
            
         
               (2)
            
            
               Myrkyllisyyttä, ekomyrkyllisyyttä ja ympäristöä käsittelevä tiedekomitea antoi 8 päivänä tammikuuta 2004 lausunnon asetuksen (ETY) N:o 793/93 mukaisen myskiksyleeniä ja myskiketonia koskevan riskienarvioinnin tuloksista.
            
         
               (3)
            
            
               Kosmetiikan ja kuluttajille tarkoitettujen muiden tuotteiden kuin elintarvikkeiden tiedekomitea (SCCNFP) on vahvistanut, että myskiksyleeniä voi käyttää turvallisesti kosmeettisissa valmisteissa, lukuun ottamatta suuhygieniavalmisteita, enintään 1 prosentin pitoisuutena valmiissa hienossa tuoksutuotteessa, enintään 0,4 prosentin pitoisuutena valmiissa eau de toilette -tuotteessa ja enintään 0,03 prosentin pitoisuutena muissa valmiissa tuotteissa ja että myskiketonia voi käyttää turvallisesti kosmeettisissa valmisteissa, lukuun ottamatta suuhygieniavalmisteita, enintään 1,4 prosentin pitoisuutena valmiissa hienossa tuoksutuotteessa, enintään 0,56 prosentin pitoisuutena valmiissa eau de toilette -tuotteessa ja enintään 0,042 prosentin pitoisuutena muissa valmiissa tuotteissa.
            
         
               (4)
            
            
               Sen vuoksi on tarpeellista sisällyttää myskiksyleeni ja myskiketoni direktiivin 76/768/ETY liitteessä III olevaan 1 osaan ja poistaa vastaavat merkinnät kyseisen liitteen 2 osasta.
            
         
               (5)
            
            
               Direktiivi 76/768/ETY olisi siksi muutettava vastaavasti.
            
         
               (6)
            
            
               Tässä direktiivissä säädetyt toimenpiteet ovat kosmeettisten valmisteiden pysyvän komitean lausunnon mukaiset,
            
         ON ANTANUT TÄMÄN DIREKTIIVIN:
   1 artikla
   Muutetaan direktiivin 76/768/ETY liite III tämän direktiivin liitteen mukaisesti.
   2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä lokakuuta 2004. Niiden on viipymättä ilmoitettava kirjallisina komissiolle kyseiset säännökset sekä kyseisten säännösten ja tämän direktiivin säännösten välinen vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 7 päivänä syyskuuta 2004.
      
         
            Komission puolesta
         
         Olli REHN
         
         
            Komission jäsen
         
      
   
   
      (1)  EYVL L 262, 27.9.1976, s. 169. Direktiivi sellaisena kuin se on viimeksi muutettuna komission direktiivillä 2003/83/EY (EUVL L 238, 25.9.2003, s. 23).
   
      (2)  EYVL L 84, 5.4.1993, s. 1. Asetus sellaisena kuin se on muutettuna asetuksella (EY) N:o 1882/2003 (EUVL L 284, 31.10.2003, s. 1).
   
      LIITE
      Muutetaan direktiivin 76/768/ETY liite III seuraavasti:
      
                  1)
               
               
                  Liitteen 2 osassa poistetaan viitenumeroiden 61 ja 62 kohdalla olevat merkinnät.
               
            
                  2)
               
               
                  Liitteen 1 osassa lisätään seuraavat merkinnät viitenumeroiden 96 ja 97 kohdalle:
                  
                              Viitenumero
                           
                           
                              Aine
                           
                           
                              Rajoitukset
                           
                           
                              Käytön edellytykset ja varoitukset, jotka on painettava pakkausmerkintöihin
                           
                        
                              Soveltamis- tai käyttöalue
                           
                           
                              Suurin sallittu pitoisuus valmiissa kosmeettisessa valmisteessa
                           
                           
                              Muut rajoitukset ja vaatimukset
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                           
                              f
                           
                        
                              ”96
                           
                           
                              Myskiksyleeni (CAS-N:o 81-15-2)
                           
                           
                              Kaikki kosmeettiset valmisteet lukuun ottamatta suuhygienia-valmisteita
                           
                           
                              
                                          a)
                                       
                                       
                                          1,0 % hienoissa tuoksutuotteissa
                                       
                                    
                                          b)
                                       
                                       
                                          0,4 % eau de toilette -tuotteissa
                                       
                                    
                                          c)
                                       
                                       
                                          0,03 % muissa tuotteissa
                                       
                                    
                           
                               
                           
                           
                               
                           
                        
                              97
                           
                           
                              Myskiketoni (CAS-N:o 81-14-1)
                           
                           
                              Kaikki kosmeettiset valmisteet lukuun ottamatta suuhygienia-valmisteita
                           
                           
                              
                                          a)
                                       
                                       
                                          1,4 % hienoissa tuoksutuotteissa
                                       
                                    
                                          b)
                                       
                                       
                                          0,56 % eau de toilette -tuotteissa
                                       
                                    
                                          c)
                                       
                                       
                                          0,042 % muissa tuotteissa”